text: Tardor a la Grevolosa -Osona- – UECCornellà
  Tardor a la Grevolosa -Osona-
  dia 9 novembre 2019
  excursió nº 146
  Fageda de la Grevolosa (Osona)
  La fageda de la Grevolosa és un dels boscos més espectaculars de Catalunya. Amb més de 300 anys de vida, aquesta fageda té arbres monumentals que arriben a tenir un diàmetre de més d'un metre i més de 40 metres d'alçada.
  Està situada al nord de la Comarca d'Osona, al límit amb la Garrotxa. La serra de Llancers fa de divisòria entre les dues comarques.
  St. Andreu de la Vola – Pla de Llancers – mirador de Collsacabra – coll de Llancers – mirador de la vall d'en Bas – font de la Grevolosa – Sant Nazari de la Vola – St. Andreu de la Vola.
  Començarem la caminada a Sant Andreu de la Vola, passarem per sobre d'un dels túnels de Bracons i seguirem una pista fins al Prat de la Vola, passarem pel collet de les cometes, i tot seguit entrarem a la Grevolosa. Una mica més a munt trobarem el mirador de Collsacabra. Aquest és un bon mirador de la muntanya de Cabrera, del port de la Faja, del coll de Bram i el collet de Cabrera, etc.
  Seguirem pujant fins al coll de Llancers (els últims 150 m. d'una forta pujada) i una vegada al coll anirem carenejant per la vessant de la Garrotxa fins al mirador de la vall d'en Bas. Davant nostre hi tenim el Puig Tossell, el Puigsacalm, el Puig dels Llops i el Puig Corneli i una esplèndida vista de la vall d'en Bas.
  Anirem baixant fins a la font de la Grevolosa, un paratge de conte de fades amb faigs centenaris, anirem baixant fins a trobar l'ermita de Sant Nazari de la Vola envoltada per alguns roures centenaris. Tot caminant una hora més arribarem al punt d'inici.
  -Distància: 17 km.
  -Desnivell: +700 mt. / -700 mt
  -Temps: 6,5 hr.
  -Recomanacions: roba d'abrig – aigua i menjar
  Plans de Piguellem – La Feixa Llarga – Prat de la Vola – Coll dels Gamarussos – Font de la Grevolosa – St.Natzarí – St.Andreu de la Vola
  Sortida des del pàrquing del restaurant Can Piguellem a 780 m d'altitud. Prendrem una pista que ens conduirà als Plans de Piguellem. Seguint la pista passarem per diverses rieres, pel Manguet, la Feixa Llarga i arribarem al Prat de la Vola on deixarem la pista i enfilarem un camí que ens portarà fins al Coll dels Gamarussos. Seguirem pujant fins a trobar la Font de la Grevolosa. A partir d'aquest punt es fa el mateix recorregut de l'excursió llarga.
  Maria Font va escriure un poema inspirat en el bosc encantat de la Grevolosa que comença així:
  -Distància: 10,2 km.
  -Desnivell: +285 mt. / -285 mt.
  Si ja teniu el carnet de la FEEC, podeu instalar al móvil la app amb una réplica del carnet i serveis interessants.